turjo4nis/wikipedia-bn-dump-20250701 huggingface dataset:
ফৌজিহ খলিলি

ফৌজিহ খলিলি (; জন্ম: ১০ অক্টোবর ১৯৫৮) একজন সাবেক টেস্ট ও একদিনের আন্তর্জাতিক ক্রিকেটার, যিনি আন্তর্জাতিক ক্রিকেটে ভারত জাতীয় ক্রিকেট দলের হয়ে প্রতিনিধিত্ব করেছেন। ঘরোয়া ক্রিকেট লীগ পর্যায়ে তিনি তামিলনাড়ুর হয়ে প্রতিনিধিত্ব করেছেন। তিনি আন্তর্জাতিক পর্যায়ে ৮টি টেস্ট এবং ১৩টি একদিনের আন্তর্জাতিক ম্যাচ খেলেছেন। একমাত্র মহিলা উইকেটরক্ষক ক্রিকেটার হিসেবে তিনি মহিলা ক্রিকেট বিশ্বকাপ প্রতিযোগিতায় সর্বাধিক স্টাম্পিং করে ২০ উইকেট শিকারের কীর্তি গড়েন।

তথ্যসূত্র

১৯৫৮-এ জন্ম
জীবিত ব্যক্তি
চেন্নাই থেকে আগত ক্রিকেটার
ভারতীয় মহিলা ক্রিকেটার
তামিলনাড়ুর মহিলা ক্রিকেটার
ভারতের মহিলা টেস্ট ক্রিকেটার
ভারতের মহিলা একদিনের আন্তর্জাতিক ক্রিকেটার
তামিলনাড়ুর মহিলা ক্রীড়াবিদ
চিতোড্ডা মসজিদ

চিতোড্ডা মসজিদ বাংলাদেশের কুমিল্লা জেলার বরুড়া উপজেলায় অবস্থিত মসজিদ। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।

বিবরণ
মসজিদটি ৩টি গম্বুজসহ উচ্চ কাঠামোর ওপর আয়াতাকার ভাবে নির্মাণ করা হয়েছে। প্রাপ্ত শিলালিপি অনুযায়ী মোহাম্মদ জামাল নামক ব্যক্তি ১৭৭৪ সালে মসজিদটি নির্মাণ করেন।

আরও দেখুন
  বাংলাদেশের মসজিদের তালিকা
  চট্টগ্রাম বিভাগের মসজিদের তালিকা

তথ্যসূত্র

কুমিল্লা জেলার মসজিদ
কুমিল্লা জেলার দর্শনীয় স্থান
কুমিল্লা জেলার প্রত্নতাত্ত্বিক স্থাপনা
বরুড়া উপজেলা
বড় শরিফপুর মসজিদ

বড় শরিফপুর মসজিদ বাংলাদেশের কুমিল্লা জেলায় অবস্থিত একটি ঐতিহাসিক মসজিদ। এটি বাংলাদেশে অবস্থিত মুঘল স্থাপনার মসজিদ।

আবস্থান
এটি বাংলাদেশের চট্টগ্রাম বিভাগের কুমিল্লা জেলার মনোহরগঞ্জ থানার বড় শরীফপুর গ্রামের নাগেরশ্বর দিঘির পূর্বতীরে অবস্থিত।

নির্মাণ
মসজিদের শিলালিপি অনুযায়ী মসজিদটি মুহাম্মদ হায়াত আবদ করিম ১৭০৬-১৭০৭ সালে নির্মাণ করেন। প্রচলিত মতানুযায়ী নির্মাতা অত্র এলাকার কোতোয়াল ছিলেন। তাই এটি কোতোয়ালি মসজিদ নামে পরিচিত। ১৯৫৯ সাল থেকে মসজিদটি সংরক্ষিত স্থাপনা হিসেবে সংরক্ষিত রয়েছে। ১৯৬০ এর দশকে মসজিদটি সংস্কার করা হয়। পরবর্তীতে বাংলাদেশ প্রত্নতত্ত্ব অধিদপ্তর আরো সংস্কারকার্য‌ চালায়।

স্থাপত্য বৈশিষ্ট্য
মসজিদটির আকৃতি আয়তাকার। পূর্বদিকের অংশে তিনটি খিলানযুক্ত দরজা রয়েছে যার মধ্যে কেন্দ্রীয় দরজাটি অপেক্ষাকৃত বড়। দরজাগুলির বিপরীত দিকে পশ্চিম দেওয়ালে তিনটি মিহরাব রয়েছে। এক্ষেত্রেও কেন্দ্রীয় মিহরাবটি বাকি দুইটি মিহরাবের তুলনায় অপেক্ষাকৃত বড়।

মসজিদের চারকোণে চারটি বড় অষ্টভুজাকার মিনার রয়েছে। এছাড়াও কেন্দ্রীয় বৃহৎ প্রবেশপথের উপরে দুইটি অষ্টভুজাকার মিনার রয়েছে। গম্বুজের সংখ্যা তিনটি। কেন্দ্রীয় গম্বুজটি অপেক্ষাকৃত বৃহৎ। গম্বুজের ভেতরের অংশ পাতার নকশা শোভিত। এছাড়া বাইরের অংশে চক্রনকশার কাজ রয়েছে।

আরও দেখুন
 বাংলাদেশের মসজিদের তালিকা
 চট্টগ্রাম বিভাগের মসজিদের তালিকা

তথ্যসূত্র

কুমিল্লা জেলার মসজিদ
কুমিল্লা জেলার প্রত্নতাত্ত্বিক স্থাপনা
কুমিল্লা জেলার দর্শনীয় স্থান
যমুনা সেতু পশ্চিম পাড় ইকোপার্ক

যমুনা সেতু পশ্চিম পাড় ইকোপার্ক (বঙ্গবন্ধু যমুনা ইকোপার্ক) সিরাজগঞ্জ জেলার সদর উপজেলার সয়দাবাদ এলাকায় অবস্থিত।

অবস্থান
ইকোপার্কটি বঙ্গবন্ধু যমুনা বহুমূখী সেতুর সংলগ্ন যমুনা নদীর পশ্চিম পাড়ের বাঁধ ঘেঁষে জাতীয় মহাসড়ক,এলেঙ্গা-হাটিকমরুল N405 -এর উত্তর পাশে অবস্থিত।

বিবরণ
সেতু তৈরির পরপরই বনবিভাগ সেতুর আশপাশে বনায়ন কার্যক্রম শুরু করে। এবং ২০০৭ সালে, ৫০.২ হেক্টর (১২৪ একর) জায়গা নিয়ে ইকোপার্ক তৈরির প্রজ্ঞাপন জারি করা হয়। ২০০৮ সালের ৯ মার্চ তৎকালীন বাংলাদেশ সেতু কর্তৃপক্ষের নির্বাহী পরিচালক ও সরকারের সচিব খান এম ইব্রাহীম হেসেন পার্কটি উদ্বোধন করেন।

তথ্যসূত্র

বহিঃসংযোগ

বাংলাদেশের উদ্যান
সিরাজগঞ্জ জেলা
এভিয়ারী ও ইকো-পার্ক, রাঙ্গুনিয়া, চট্টগ্রাম

এভিয়ারী ও ইকো-পার্ক, রাঙ্গুনিয়া, চট্টগ্রাম (পূর্বনাম: শেখ রাসেল পক্ষিশালা ও ইকোপার্ক) বাংলাদেশের চট্টগ্রামের রাঙ্গুনিয়ায় অবস্থিত পক্ষিশালা ও ইকোপার্ক। বাংলাদেশের রাজনৈতিক নেতা শেখ মুজিবুর রহমানের সর্বকনিষ্ঠ পুত্র শেখ রাসেলের নামে নামকরণ করা হয়েছিল। ২০২৫ সালের মে মাসে এর নাম থেকে শেখ রাসেল বাদ দেওয়া হয়।

ইতিহাস ও বিবরণ 
২০১০ সালের ৭ আগস্ট শেখ রাসেল এভিয়ারি ও ইকোপার্কের ভিত্তিপ্রস্তর স্থাপন করা হয়। ২০১৩ সালের ১৩ নভেম্বর প্রধানমন্ত্রী শেখ হাসিনা ভিডিও কনফারেন্সের মাধ্যমে পার্কটির আনুষ্ঠানিক উদ্বোধন করেন। প্রকল্পটির তৃতীয় সংশোধনী ২০২৫ সালে জাতীয় অর্থনৈতিক পরিষদের নির্বাহী কমিটিতে উপস্থাপন করা হয় এবং এর জন্য ৪০ কোটি ৪ লাখ ৩১ হাজার টাকা বরাদ্দ রাখা হয়।

পাখি ও জীববৈচিত্র্য 
এই পার্কে প্রায় ২০০টি বিলুপ্তপ্রায় ও বিরল প্রজাতির দেশি পাখি সংরক্ষিত রয়েছে। উল্লেখযোগ্য প্রজাতির মধ্যে রয়েছে বাবুই, দোয়েল, শ্যামা, শালিক, ঈগল, শকুন, বুলবুলি, পেঁচা, হলদে পাখি, টুনটুনি, টিয়া, ঘুঘু, মাছরাঙা ও সাদা বক। এছাড়া আফ্রিকার পলিক্যান, সোয়ান, রিং ন্যাক, ইলেকট্রাস প্যারট এবং ম্যাকাওসহ বিভিন্ন বিদেশি পাখিও সংরক্ষিত হয়েছে।

পাখির সংরক্ষণ ছাড়াও পার্কটিকে পরিবেশবান্ধব ও পর্যটনবান্ধব করে তুলতে বিভিন্ন অবকাঠামো নির্মাণ করা হয়েছে। এর মধ্যে রয়েছে পাখির উপযোগী বাগান, পর্যটকদের জন্য রেস্টহাউস, ঝুলন্ত সেতু, আধুনিক রেস্তোরাঁ, লেক, হেলানো বেঞ্চ, ওয়াচ টাওয়ার এবং শিশুদের জন্য বিনোদনের ব্যবস্থা। পার্কের চারপাশে বিশেষ ধরণের জাল দিয়ে ঘিরে রাখা হয়েছে যাতে পাখিরা নিরাপদে বিচরণ করতে পারে।

পার্কে প্রায় ৭১ হাজার ভেষজ ও অন্যান্য গাছ এবং ৩০ হাজার সৌন্দর্যবর্ধক গাছ রোপণ করা হয়েছে। এছাড়াও হরিণ বিচরণক্ষেত্র ও কুমির প্রজনন কেন্দ্র প্রতিষ্ঠা করা হয়েছে। বিশ্ববিদ্যালয় পর্যায়ের শিক্ষার্থীদের জন্য প্রাণিজগৎ বিষয়ে গবেষণার সুযোগও রাখা হয়েছে।

ভৌগোলিক বৈশিষ্ট্য 
পার্কে সংযোজন করা ক্যাবল কারটি পার্কের আকর্ষণ বৃদ্ধি করেছে। এটি ভূমি থেকে প্রায় ২০০ ফুট উচ্চতায় প্রায় আড়াই কিলোমিটার দীর্ঘ পথ অতিক্রম করে, যা এক পাহাড় থেকে অন্য পাহাড়ে যাওয়ার সুযোগ দেয়। ওপরের দিকে বিস্তৃত নীল আকাশ ও নিচের দিকে লেক ও সবুজ বন পার্কটির প্রাকৃতিক সৌন্দর্যকে বাড়িয়ে তোলে।

অবস্থান ও যোগাযোগ 
এটি বাংলাদেশের চট্টগ্রাম জেলার রাঙ্গুনিয়া উপজেলার কোদালা বন বিটের হোসনাবাদ ইউনিয়নের দক্ষিণ নিশ্চিন্তাপুর এলাকায় অবস্থিত। চট্টগ্রাম নগরীর বহদ্দারহাট বাস টার্মিনাল থেকে চট্টগ্রাম-কাপ্তাই সড়ক ধরে বাসযোগে প্রায় এক ঘণ্টায় পৌঁছানো যায়।

পার্কটি ৫২০ একর জায়গা জুড়ে বিস্তৃত। ২০১৩ সালের ১৩ নভেম্বর তৎকালীন প্রধানমন্ত্রী শেখ হাসিনা টেলি কনফারেন্সের মাধ্যমে এটির উদ্বোধন করেন, যার ভিত্তিপ্রস্তর স্থাপন করা হয় ২০১০ সালের ৭ আগস্ট।

চিত্রশালা

তথ্যসূত্র

বহিঃসংযোগ

বাংলাদেশের ইকোপার্ক
রাঙ্গুনিয়া উপজেলা
চট্টগ্রাম জেলার দর্শনীয় স্থান
উজিরপুর টিলা

উজিরপুর টিলা বা উজিরপুর ঢিবি বাংলাদেশের কুমিল্লা জেলার একটি অখননকৃত প্রত্নতাত্ত্বিক স্থান। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা। এটি চট্টগ্রাম বিভাগের কুমিল্লা জেলার চৌদ্দগ্রাম উপজেলার, উজিরপুর ইউনিয়নে অবস্থিত।

তথ্যসূত্র

বহিঃসংযোগ 

কুমিল্লা জেলার দর্শনীয় স্থান
কুমিল্লা জেলার প্রত্নতাত্ত্বিক স্থাপনা
আবদুল মজিদ (সুনামগঞ্জের রাজনীতিবিদ)

আবদুল মজিদ (অজানা - ২০ এপ্রিল ২০১৯) ছিলেন একজন বাংলাদেশি রাজনীতিবিদ, মুক্তিযোদ্ধা, আইনজীবী ও শিক্ষাবিদ। তিনি সুনামগঞ্জ-৫ আসনের সংসদ সদস্য ছিলেন।

কর্মজীবন 
আবদুল মজিদ ১৯৮০ সালে দোয়ারাবাজার মডেল উচ্চ বিদ্যালয়ের প্রতিষ্ঠাতা প্রধান শিক্ষক হিসেবে যোগদান করেন এবং ১০ বছর শিক্ষকতা করেন। ১৯৮৯ সালে তিনি আইন পেশায়ও জড়িত হন। ২০০৯ সাল থেকে ৫ বছর তিনি সুনামগঞ্জ জজকোর্টের কৌঁসুলির (পিপি) দায়িত্ব পালন করেন।

মুক্তিযুদ্ধে অবদান 
আবদুল মজিদ ১৯৭১ সালে বাংলাদেশের স্বাধীনতা যুদ্ধ শুরু হলে তিনি মুক্তিযুদ্ধে অংশগ্রহণ করেন।

রাজনৈতিক জীবন 
আবদুল মজিদ সুনামগঞ্জ জেলার প্রতিষ্ঠাকালীন জেলা পরিষদ সদস্য ছিলেন।

তিনি ১৯৯১ সালের পঞ্চম জাতীয় সংসদ নির্বাচনে সুনামগঞ্জ-৫ আসন থেকে জাতীয় পার্টির প্রার্থী হিসেবে সংসদ সদস্য নির্বাচিত হন।

তিনি ১৯৯৬ সালে সমৃদ্ধ বাংলাদেশ আন্দোলন দলে যোগ দিয়ে ১২ জুন ১৯৯৬ সালের সপ্তম জাতীয় সংসদ নির্বাচনে সুনামগঞ্জ-৫ আসন থেকে পরাজিত হন।

২০০১ সালের অষ্টম জাতীয় সংসদ নির্বাচনে তিনি জাতীয় পার্টির নেতৃত্বাধীন ইসলামী জাতীয় ঐক্য ফ্রন্টের প্রার্থী হিসেবে সুনামগঞ্জ-৫ আসন থেকে পরাজিত হন।

২০০৯ সাল থেকে সুনামগঞ্জ জেলা জাতীয় পার্টির সভাপতি হিসেবে নির্বাচিত হন। এর পূর্বে তিনি ভারপ্রাপ্ত সভাপতি হিসেবে দায়িত্ব পালন করেছেন।

মৃত্যু 
আবদুল মজিদ শ্বাসকষ্টজনিত আইএলডি রোগের ফলে ২০ এপ্রিল ২০১৯ সালে সিলেট এম.এ.জি. ওসমানী মেডিকেল কলেজ ও হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র 

২০১৯-এ মৃত্যু
পঞ্চম জাতীয় সংসদ সদস্য
সুনামগঞ্জ জেলার রাজনীতিবিদ
জাতীয় পার্টির রাজনীতিবিদ
জীবিত ব্যক্তি
বাংলাদেশের স্বাধীনতা যুদ্ধে জড়িত ব্যক্তি
সুনামগঞ্জ জেলার আইনজীবী
নুজহাত পারভীন

নুজহাত মসিহ পারভীন (জন্ম: ৫ সেপ্টেম্বর ১৯৯৬) একজন ভারতীয় আন্তর্জাতিক নারী ক্রিকেটার। তিনি মধ্যপ্রদেশের অনূর্দ্ধ-১৬ ফুটবল দলের সাবেক ফুটবল অধিনায়ক ছিলেন, ২০১১ সালে তিনি সিঙ্গারাউলি জেলা ক্রিকেট দলের সাথে যোগ দেন। ২০১৬ সালের নভেম্বরে তিনি ওয়েস্ট ইন্ডিজের বিরুদ্ধে টি-টোয়েন্টি আন্তর্জাতিক সিরিজের জন্য ভারতীয় জাতীয় ক্রিকেট দলের হয়ে অভিষেক হয়। পারভিন মূলতঃ উইকেটরক্ষক-ব্যাটসম্যান হিসেবে খেলে থাকেন।

প্রাথমিক জীবন
নুজহাত মসিহ আলম এবং নাসিমা বেগমের কন্যা। তার ৪ ভাইবোন রয়েছে - বড় ভাই আমির সোহেল, বড় বোন নিমাত পারভিন, ছোট বোন আসিয়াহ পারভিন এবং ছোট ভাই অয়ন আশরাফ সোহেল।

তিনি সিংরুলিতে জন্মগ্রহণ করেন এবং মধ্যপ্রদেশ ও কেন্দ্রীয় অঞ্চলের হয়ে ঘরোয়া ক্রিকেট খেলে থাকেন।

আরো দেখুন
 ক্রীড়ায় মুসলমান নারী

তথ্যসূত্র

বহিঃসংযোগ
Female Cricket interviews Nuzhat Parween

১৯৯৬-এ জন্ম
জীবিত ব্যক্তি
মধ্যাঞ্চলের মহিলা ক্রিকেটার
ভারতীয় মুসলিম
ভারতীয় মহিলা ক্রিকেটার
ভারতের মহিলা একদিনের আন্তর্জাতিক ক্রিকেটার
ভারতের মহিলা টুয়েন্টি২০ আন্তর্জাতিক ক্রিকেটার
রেলওয়েজের মহিলা ক্রিকেটার
উইকেট-রক্ষক
পিরোজপুর রিভারভিউ ইকোপার্ক

পিরোজপুর রিভারভিউ  (পিরোজপুর ডিসি পার্ক নামেও পরিচিত) পিরোজপুরের বলেশ্বর নদীর তীরে অবস্থিত ইকোপার্ক। ২০১০ সালে এটি তৈরি করা হয় এবং ২০১৪ সালে পিরোজপুর জেলা কমিশন অফিসের ওপর এর সার্বিক দায়িত্ব অর্পিত হয়। ২০১৫ সালে বনবিভাগ জলবায়ু পরিবর্তন ট্রাস্ট ফান্ডের অর্থায়নে পার্কটির উন্নয়ন করার প্রকল্প হাতে নেয়।

অবস্থান
ইকোপার্কটি পিরোজপুর জেলা সদর থেকে ২.৫ কিলোমিটার দূরে নামাজপুর গ্রামে অবস্থিত।

বিবরণ
সামাজিক বন বিভাগের অর্থায়নে ২.৫৪ হেক্টর জমিতে নির্মিত হয়েছে পার্কটি। ২০০৭ সালে সাবেক জেলা প্রশাসক মনছুর রাজা চৌধুরী পার্কটি স্থাপনের উদ্যোগ নেন। ইকোপার্কটিতে রয়েছে কৃত্রিম ঝরনা আর পাহাড়ের নিদর্শন। নদীঘেঁষে একটি রাস্তা রয়েছে এবং রয়েছে পাঁচতলা বিশিষ্ট একটি ওয়াচ টাওয়ার। পার্কটিতে একটি হ্রদ রয়েছে এবং হ্রদের উপর দুটি কাঠের সেতু আছে। পার্কটিতে বাগান, দোলনাসহ বিভিন্ন বিনোদনের ব্যবস্থা রয়েছে।

তথ্যসূত্র

বহিঃসংযোগ

বাংলাদেশের ইকোপার্ক
পিরোজপুর জেলা
অর্জুনতলা মসজিদ

অর্জুনতলা মসজিদ বাংলাদেশের কুমিল্লা জেলার বরুড়া উপজেলার অর্জুনতলা গ্রামে অবস্থিত মসজিদ। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।

এটি একটি আয়াতাকার ৩ গম্বুজ বিশিষ্ট মসজিদ যার দৈর্ঘ্য ১১.৬ মিটার এবং প্রস্থ ৬ মিটার। মসজিদের পশ্চিম দেয়ালে ৩টি মিহরাব আছে, মসজিদের এক শিলালিপি অনুসারে এর নির্মানকাল ১৭৮৮ সাল।

আরও দেখুন 
 বাংলাদেশের মসজিদের তালিকা
 চট্টগ্রাম বিভাগের মসজিদের তালিকা

তথ্যসূত্র 

কুমিল্লা জেলার দর্শনীয় স্থান
বরুড়া উপজেলা
কুমিল্লা জেলার মসজিদ
কুমিল্লা জেলার প্রত্নতাত্ত্বিক স্থাপনা
সুন্দরবন পশ্চিম বন্যপ্রাণী অভয়ারণ্য

সুন্দরবন পশ্চিম বন্যপ্রাণ অভয়ারণ্য বাংলাদেশের সুন্দরবনের পশ্চিমে সংরক্ষিত ৭১৫ কিলোমিটার এলাকা জুড়েআবস্থিত  বন্যপ্রাণের অভয়ারণ্য, যা ইউনেস্কো বিশ্ব ঐতিহ্যবাহী স্থান। এটি পৃথিবীর সবচেয়ে বড় ম্যানগ্রোভ বন সুন্দরবনের বৃহৎ অভয়ারণ্য অঞ্চল। এটি বঙ্গোপসাগরের গঙ্গা, ব্রহ্মপুত্র ও মেঘনা নদীর একত্রিত বদ্বীপে গঠিত। ১০,০০০ বর্গ কিলোমিটার জুড়ে গড়ে ওঠা সুন্দরবনের ৬,০১৭ বর্গ কিলোমিটার রয়েছে বাংলাদেশে এবং বাকি অংশ রয়েছে ভারতের মধ্যে। অঞ্চলটি রাইমঙ্গল নদী দ্বারা বিভক্ত। সুন্দরবনের বাংলাদেশের অভ্যন্তরে, তিনটি বন্যপ্রাণী অভয়ারণ্য রয়েছে: সুন্দরবন পূর্ব, সুন্দরবন দক্ষিণ, এবং সুন্দরবন পশ্চিম।

শকুনের নিরাপদ এলাকা
শকুনের নিরাপদ এলাকা-২ তফসিল অনুসারে সুন্দরবন পশ্চিম বন্যপ্রাণ অভয়ারণ্য শকুনের জন্য নিরাপদ বলে ঘোষিত।

চিত্রশালা

তথ্যসূত্র

বহিঃসংযোগ 
 বাংলাদেশের বন অধিদপ্তরের ওয়েবসাইটে বন্যপ্রাণী অভয়ারণ্যের তালিকা

সুন্দরবন
বাংলাদেশের বন্যপ্রাণী অভয়ারণ্য
খুলনা বিভাগ
বাংলাদেশের বন
মোহাম্মদ হানিফ (রোহিঙ্গা লিপি উদ্ভাবক)

মোহাম্মদ হানিফ একজন ইসলামি পণ্ডিত যিনি আশির দশকে হানিফি লিপিতে রোহিঙ্গা ভাষার জন্য লিখন পদ্ধতি উদ্ভাবন করেন। রোহিঙ্গা ভাষা এর পূর্বে ল্যাটিন, আরবি, বর্মী ও উর্দু হরফে লেখা হলেও ভাষার জন্য কোন নিজস্ব বর্ণমালা ছিল না। তিনি এবং তার সহযোগীরা ভাষাটির বর্ণমালা উদ্ভাবন করেন। তার নামানুসারে রোহিঙ্গা ভাষার লিপিকে হানিফি লিপি
বলে ডাকা হয়।

রাখাইন রাজ্যের এক রোহিঙ্গা পরিবারে জন্ম নেওয়া মোহাম্মদ হানিফ বর্তমানে বাংলাদেশের একটি মাদ্রাসায় শিক্ষকতা করেন।

তথ্যসূত্র

রোহিঙ্গা
মুসলিম পণ্ডিত
জীবিত ব্যক্তি
জন্মের বছর অনুপস্থিত (জীবিত ব্যক্তি)
ময়নামতি ঢিবি ১ক

ময়নামতী ঢিবি ১ক বাংলাদেশের কুমিল্লা জেলার ময়নামতীতে অবস্থিত একটি প্রত্নতাত্ত্বিক স্থাপনা। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।

স্থাপত্য বৈশিষ্ট্য
খনন কার্য‌ের মাধ্যমে এখানকার ছয়টি দীর্ঘ দেওয়াল, রাস্তা, সংযোগ সড়ক, প্রবেশপথ ও অন্যান্য নিদর্শন পাওয়া গেছে। নিদর্শন অনুযায়ী এখানকার নির্মাণ এলাকার সংখ্যা ১০টি এবং এগুলি ছিল আয়তাকার। এর মধ্যে বৃহৎ নির্মাণ কাঠামো পাঁচটি, মুক্তাঙ্গন পাঁচটি। এছাড়াও এখানে একটি প্রবেশপথ ছিল।

আরও দেখুন
 ময়নামতি ঢিবি ১
 ময়নামতি ঢিবি ১খ
 ময়নামতী

তথ্যসূত্র

কুমিল্লা জেলার দর্শনীয় স্থান
কুমিল্লা জেলার প্রত্নতাত্ত্বিক স্থাপনা
কুমিল্লা আদর্শ সদর উপজেলা
চরমুগুরিয়া ইকোপার্ক

চরমুগুরিয়া ইকোপার্ক বাংলাদেশের মধ্যাঞ্চলের ঢাকা বিভাগের মাদারীপুর জেলায় অবস্থিত ইকোপার্ক।

আবস্থান
ইকোপার্কটি মাদারীপুর জেলার মাদারীপুর সদর উপজেলার কুমাড়াখালি মৌজার নয়াচর এলাকায় অবস্থিত।

বিবরণ
ইকোপার্কটির আয়তন ৪.২০ হেক্টর। ২০১৫ সালে ইকোপার্কটি তৈরি করা হয়। মূলত বানরের জন্য চরমুগুরিয়া পরিচিত। ২০১৫ সালে বনবিভাগ বানরগুলির জন্য নয়াচর এলাকায় এই অভয়াশ্রম তৈরি করে এদের স্থানান্তরের জন্য, যদিও বানরগুলিকে পুরোপুরি সেখানে নেওয়া সম্ভব হয়নি।

তথ্যসূত্র

বহিঃসংযোগ

বাংলাদেশের ইকোপার্ক
মাদারীপুর সদর উপজেলা
মাদারীপুর জেলার দর্শনীয় স্থান
মাদারীপুর জেলা
বাংলাদেশের উদ্যান
আড়িফাইল মাজার

আড়িফাইল মাজার বা আরিফিল মাজার (জোড়াকবর নামেও পরিচিত) বাংলাদেশের চট্টগ্রাম বিভাগের একটি ঐতিহাসিক স্থাপনা যার অবস্থান ব্রাহ্মণবাড়িয়া জেলার সরাইল উপজেলা। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা। সমাধিটি সরাইল উপজেলা সদরের আরিফাইল গ্রামে সাগর দিঘীর পাশে অবস্থিত। সদর হতে দূরত্ব প্রায় আধা কিলোমিটার।

ইতিহাস 
স্থানীয় জনশ্রুতি অনুসারে শাহ আরিফ সাধকের নামানুসারে সমাধির নামকরণ করা হয়। সমাধির দক্ষিণ পাশে রয়েছে আড়িফাইল মসজিদ।

আরও দেখুন 
 আড়িফাইল মসজিদ

তথ্যসূত্র 

ব্রাহ্মণবাড়িয়া জেলার দর্শনীয় স্থান
ব্রাহ্মণবাড়িয়া জেলার প্রত্নতাত্ত্বিক স্থাপনা
ছিলা মুড়া

ছিলা মুড়া বাংলাদেশের কুমিল্লা জেলার একটি প্রত্নতাত্ত্বিক স্থান। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নস্থান। এটি চট্টগ্রাম বিভাগের কুমিল্লা জেলার অন্তগর্ত কুমিল্লা সদর উপজেলার, কোতয়ালী থানায় অবস্থিত।

তথ্যসূত্র

কুমিল্লা জেলার দর্শনীয় স্থান
কুমিল্লা জেলার প্রত্নতাত্ত্বিক স্থাপনা
কুমিল্লা আদর্শ সদর উপজেলা
শমসের গাজীর কেল্লা, মীরসরাই

শমসের গাজীর কেল্লা বাংলাদেশের চট্টগ্রাম জেলার মিরসরাই উপজেলায় অবস্থিত প্রত্নতাত্ত্বিক স্থাপনা। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থান।

বঙ্গবীর শমসের গাজী ছিলেন ব্রিটিশ বিরোধী বিপ্লবী এবং ত্রিপুরার রোশনাবাদ পরগনার কৃষক বিদ্রোহের নায়ক।

তথ্যসূত্র

চট্টগ্রাম জেলার প্রত্নতাত্ত্বিক স্থাপনা
চট্টগ্রাম জেলার দর্শনীয় স্থান
মীরসরাই উপজেলার দর্শনীয় স্থান
স্ট্যান্ডার্ড চার্টার্ড বাংলাদেশ

স্ট্যান্ডার্ড চার্টার্ড বাংলাদেশ বা স্ট্যান্ডার্ড চার্টার্ড ব্যাংক বাংলাদেশ (সংক্ষেপে এসসিবি বিডি) বাংলাদেশ পরিচালিত একটি বিদেশী বাণিজ্যিক ব্যাংক। যেটি স্ট্যান্ডার্ড চার্টার্ড-এর একটি সহযোগী কোম্পানি। ব্যাংকটি একশত বছরেরও বেশি সময় ধরে ব্যাংকিং কার্যক্রম চালিয়ে আসছে। স্ট্যান্ডার্ড চার্টার্ড ১৯০৫ সালে প্রতিষ্ঠিত হয় এবং এর সদর দফতর ইংল্যান্ডের লন্ডনে অবস্থিত। ১৯৪৭ সালে ভারতীয় উপমহাদেশ ভাগ হবার পরে ব্যাংকটি ১৯৪৮ সালে বাংলাদেশের বন্দরনগরী চট্টগ্রামে এদের শাখা স্থাপন করে কার্যক্রম শুরু করে।

বর্তমানে ব্যাংকটির  ঢাকা, চট্টগ্রাম, খুলনা, সিলেট, বগুড়া, নারায়ণগঞ্জ শহরে মোট ২৪টি শাখা ও ৯৬টি এটিএম বুথ রয়েছে। স্ট্যান্ডার্ড চার্টার্ড বাংলাদেশের কর্মকর্তা-কর্মচারীর সংখা ২০০০ জনের বেশি।

এক নজরে স্ট্যান্ডার্ড চার্টার্ড বাংলাদেশ 

 বাংলাদেশের প্রধান নির্বাহী কর্মকর্তা: নাসের এজাজ বিজয়  
 স্থানীয় সময়: জিএমটি +৬ ঘণ্টা
 ভাষা: বাংলা, ইংরেজি 
 মুদ্রা নাম: টাকা (বিডিটি) 
 শাখা সংখ্যা: ২৪ 
 এটিএম সংখ্যা: ৯৬ 
গত ১০ বছর ধরে এএএ ক্রেডিট রেটিং প্রাপ্ত ব্যাংক
 প্রতিষ্ঠিত: ১৯০৫ (স্ট্যান্ডার্ড চার্টার্ড ব্যাংক মূলত ১৯৪৮ সালে চট্টগ্রামে প্রথম শাখা স্থাপন করে) 
 বাংলাদেশের প্রাচীনতম এবং বৃহত্তম বিদেশী ব্যাংক 
 একমাত্র ব্যাংক যেটি ১১০ বছরে কখনই ব্যাংকিং অপারেশনটি বন্ধ করেনি 
 প্রথম আন্তর্জাতিক ব্যাংক যেটি সর্বপ্রথম বাংলাদেশকে ক্রেডিট লাইন প্রসারিত করে এবং ১৯৭২ সালে প্রথম বিদেশি লেটার অব ক্রেডিট (এলসি) চালু করে।

বাংলাদেশে স্ট্যান্ডার্ড চার্টার্ড ব্যাংক এর কর্পোরেট সামাজিক দায়িত্ব 

 স্বাস্থ্য 
 নারীর ক্ষমতায়ন 
 গবেষণা ও প্রকাশনা 
 শিল্প ও সংস্কৃতি 
 শিক্ষা 
 পরিবেশ ও জলবায়ু পরিবর্তন 
 কমিউনিটি উদ্যোগ

তথ্যসূত্র

বহিঃসংযোগ 

 স্ট্যান্ডার্ড চার্টার্ড ব্যাংক বাংলাদেশ 
 স্ট্যান্ডার্ড চার্টার্ড ব্যাংক গ্লোবাল

বাংলাদেশের অর্থনীতি
বাংলাদেশের বেসরকারি ব্যাংক
১৯৪৮-এ প্রতিষ্ঠিত ব্যাংক
বাংলাদেশের ব্যাংক
রূপবান কন্যা (রূপবানী) মুড়া

রূপবান কন্যা (রূপবানী) মুড়া  বাংলাদেশের চট্টগ্রাম বিভাগের কুমিল্লা জেলার কুমিল্লা সদর উপজেলায় অবস্থিত প্রত্নতাত্ত্বিক স্থান। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।

নির্মাণ
গভীর খনন থেকে বোঝা যায় মুড়াটি ৬ষ্ঠ বা ৭ম শতাব্দিতে তৈরী, যার কিছু অংশই এখনো বর্তমান আছে। ইটখোলা মুরা গ্র্যান্ড স্তূপেও পূর্ব দিকের দিকে প্রবেশের একই বিশেষত্ব লক্ষ্য করা যায়।

স্থাপত্য বৈশিষ্ট্য
বর্গাকার কাঠামোর ওপর এই মুড়াটি অবস্থিত এবং সম্পুর্নটাই প্রাচীর দ্বারা আবৃত। মুড়ার প্রধান প্রবেশদ্বার পূর্বদিকে অবস্থিত। মধ্যবর্তী চ্যাপেলের মধ্যে ময়নামতি যাদুঘরে প্রদর্শিত বৃহৎ পাথর বুদ্ধ আবিষ্কৃত হয়েছিল। যা এখন ময়নামতি জাদুঘরে প্রদর্শিত হচ্ছে।

তথ্যসূত্র

কুমিল্লা জেলার দর্শনীয় স্থান
কুমিল্লা জেলার প্রত্নতাত্ত্বিক স্থাপনা
কুমিল্লা আদর্শ সদর উপজেলা
বৈরাগী মুড়া

বৈরাগী মুড়া বাংলাদেশের চট্টগ্রাম বিভাগের কুমিল্লা জেলার অন্তগর্ত কুমিল্লা সদর উপজেলায় অবস্থিত একটি প্রত্নতাত্ত্বিক স্থান। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নস্থান। নানা কারণে স্থানটি ঝুকিপূর্ণ অবস্থায় রয়েছে।

তথ্যসূত্র

কুমিল্লা জেলার দর্শনীয় স্থান
কুমিল্লা জেলার প্রত্নতাত্ত্বিক স্থাপনা
কুমিল্লা আদর্শ সদর উপজেলা
নুশিন আল খাদীর

নুশিন আল খাদীর (; জন্ম: ১৩ ফেব্রুয়ারি ১৯৮১) হলেন একজন কর্ণাটকের নারী ক্রিকেটার। তিনি কর্ণাটক, রেলওয়ে, কেন্দ্রীয় অঞ্চল এবং ভারত জাতীয় দলের হয়ে প্রতিনিধিত্ব করে থাকেন। ২০০২ সালের ৮ জানুয়ারী তারিখে তিনি ইংল্যান্ডের বিরুদ্ধে একদিনের আন্তর্জাতিকে ক্রিকেটে আত্মপ্রকাশ করেন। তিনি 5টি টেস্ট, ৭টি একদিনের আন্তর্জাতিক এবং ২টি টি-২০ ম্যাচ খেলেছেন। তিনি ধারাবাহিকভাবে ভাল খেলে গেছেন এবং ২০০৩ সালে বিশ্বের ১নং নম্বর খেলোয়াড় হিসেবে স্থান দখল করেছিলেন। তিনি একদিনের আন্তর্জাতিকে ১০০টি  উইকেট লাভ করেছেন।

তথ্যসূত্র

১৯৮১-এ জন্ম
জীবিত ব্যক্তি
ভারতের মহিলা একদিনের আন্তর্জাতিক ক্রিকেটার
ভারতের মহিলা টেস্ট ক্রিকেটার
কর্ণাটক থেকে আগত ক্রিকেটার
কর্ণাটকের মহিলা ক্রীড়াবিদ
ভারতের মহিলা টুয়েন্টি২০ আন্তর্জাতিক ক্রিকেটার
রেলওয়েজের মহিলা ক্রিকেটার
মধ্যাঞ্চলের মহিলা ক্রিকেটার
ভারতীয় মহিলা ক্রিকেটার
কর্ণাটকের মহিলা ক্রিকেটার
কর্নেলের মুড়া

কর্নেলের মুড়া বাংলাদেশের চট্টগ্রাম বিভাগের কুমিল্লা জেলার কুমিল্লা সদর উপজেলায় অবস্থিত প্রত্নতাত্ত্বিক স্থান। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।এটি বাংলাদেশ প্রত্নতত্ত্ব অধিদপ্তর কর্তৃক প্রত্নতত্ত্ব হিসাবে সংরক্ষিত।

তথ্যসূত্র

বহিঃসংযোগ 

কুমিল্লা জেলার প্রত্নতাত্ত্বিক স্থাপনা
কুমিল্লা জেলার দর্শনীয় স্থান
কুমিল্লা আদর্শ সদর উপজেলা
২০১৯ আফগানিস্তান ক্রিকেট দলের স্কটল্যান্ড সফর

আফগানিস্তান ক্রিকেট দল দুইটি একদিনের আন্তর্জাতিক খেলার জন্য স্কটল্যান্ড সফর করে, যা মে ২০১৯-এ অনুষ্ঠিত হয়।

দলীয় সদস্য

ওডিআই সিরিজ

১ম ওডিআই

২য় ওডিআই

তথ্যসূত্র

বহিঃসংযোগ 

২০১৯-এ আন্তর্জাতিক ক্রিকেট প্রতিযোগিতা
২০১৯-এ আফগান ক্রিকেট
২০১৯-এ স্কটিশ ক্রিকেট
আফগানিস্তান ক্রিকেট দলের স্কটল্যান্ড সফর
স্কটল্যান্ডে আন্তর্জাতিক ক্রিকেট সফর
২০১৯ শ্রীলঙ্কা ক্রিকেট দলের স্কটল্যান্ড সফর

শ্রীলঙ্কা ক্রিকেট দল দুইটি একদিনের আন্তর্জাতিক খেলার জন্য স্কটল্যান্ড সফর করে, যা মে ২০১৯-এ অনুষ্ঠিত হয়।

দলীয় সদস্য

ওডিআই সিরিজ

১ম ওডিআই

২য় ওডিআই

তথ্যসূত্র

বহিঃসংযোগ

২০১৯-এ শ্রীলঙ্কান ক্রিকেট
২০১৯-এ স্কটিশ ক্রিকেট
২০১৯-এ আন্তর্জাতিক ক্রিকেট প্রতিযোগিতা
স্কটল্যান্ডে আন্তর্জাতিক ক্রিকেট সফর
ঢাকাইয়া ব্যাঙ

ঢাকাইয়া ব্যাঙ (বৈজ্ঞানিক নাম: Zakerana dhaka) হলো ব্যাঙের একটি প্রজাতি যেটি ঢাকায় সাজিদ আলী হাওলাদার কর্তৃক আবিষ্কৃত হয়। ব্যাঙটির নমুনা গণভবন ও জাতীয় সংসদের নিকটবর্তী এলাকা থেকে সংগ্রহ করা হয়েছিল। এটি বাংলাদেশি ঝিঁ ঝিঁ ব্যাঙের সাথে ঘনিষ্ঠভাবে সম্পর্কযুক্ত। আবার এটি নেপালি ঝিঁ ঝিঁ ব্যাঙ, পিয়েরের ঝিঁ ঝিঁ ব্যাঙ, বড় পা ওয়ালা ঝিঁ ঝিঁ ব্যাঙ ও তেরাইয়ের ঝিঁ ঝিঁ ব্যাঙের সাথেও গভীরভাবে সম্পর্কযুক্ত। ২০১৬ সালে ঢাকাইয়া ব্যাঙ আবিষ্কারের মাধ্যমে ঢাকায় দেড়শ বছর পর নতুন প্রজাতির প্রাণী আবিষ্কৃত হয়।

এর আগে ১৮৬০ এর দশকে শামুক প্রজাতির প্রাণী বিশেষজ্ঞ উইলিয়াম থিওবল্ড ঢাকার একটি জলাধার থেকে এক নতুন প্রজাতির শামুক আবিষ্কার করেছিলেন, এই ঘটনার পূর্বে ঢাকায় কোনো নতুন প্রজাতির প্রাণী আবিষ্কারের সেটি ছিল সর্বশেষ ঘটনা। প্লোস ওয়ান (একটি বিজ্ঞানবিষয়ক সাময়িকী) এ ২০১৬ সালের ২ মার্চ 'ঢাকাইয়া ব্যাঙ' আবিষ্কারের খবর প্রকাশিত হয়। ব্যাঙটির নমুনা গণভবন ও জাতীয় সংসদের নিকটবর্তী এলাকা থেকে সংগ্রহ করা হলেও এটির দেখা মিলে ঢাকা বিশ্ববিদ্যালয় সংলগ্ন এলাকাতেও। ব্যাঙের এই প্রজাতিটি সমগোত্রীয় অন্যান্য ব্যাঙের তুলনায় একটু বেশি অভিযোজনক্ষম।

তথ্যসূত্র

বাংলাদেশের উভচর
বাংলাদেশের ব্যাঙ
জাকেরানা
অমর পাল

অমর পাল (১৯ মে ১৯২২ – ২০ এপ্রিল ২০১৯) ভারতের একজন বাঙালী লোকসংগীত শিল্পী ও লেখক।

প্রাথমিক জীবন 
১৯২২ সালের ১৯ মে ব্রিটিশ ভারতের বেঙ্গল প্রেসিডেন্সীর অন্তর্গত ব্রাহ্মণবাড়িয়াতে (অধুনা- বাংলাদেশের) অমর পাল জন্মগ্রহণ করেন। ১০ বছর বয়সে বাবা মহেশ চন্দ্র পালকে হারান। এরপর সংসারের ভার তিনি নিজের কাঁধে তুলে নেন। ছোটবেলা থেকেই অমর পাল ছিলেন গানপাগল। মা দুর্গাসুন্দরী দেবীর কাছে লোকসংগীত শিখেছেন। পাশাপাশি উচ্চাঙ্গসংগীতের তালিম নেন ওস্তাদ আয়াত আলী খানের কাছে।

কর্মজীবন 
১৯৪৮ সালে আকাশবাণীর গীতিকার শচীন্দ্রনাথ ভট্টাচার্যের সঙ্গে কলকাতায় যান অমর পাল। সেখানে বেঙ্গল মিউজিক কলেজের অধ্যাপক মণি চক্রবর্তী, সুরেন চক্রবর্তী, ননীগোপাল বন্দ্যোপাধ্যায়ের কাছে নতুন করে লোকসংগীত শেখেন। আকাশবাণী কলকাতা কেন্দ্রের লোকসংগীতের শিল্পী হিসেবে অমর পাল প্রথম লোকসংগীত পরিবেশন করেন ১৯৫১ সালে।

তার গাওয়া অসংখ্য গানের রেকর্ড প্রকাশিত হয়েছে। পাশাপাশি তিনি চলচ্চিত্রে গানেও কণ্ঠ দেন। তিনি দেবকী কুমার বসু, সত্যজিৎ রায়, ঋতুপর্ণ ঘোষের ছবিতে গান গেয়ে দারুণ প্রশংসিত হন। সত্যজিৎ রায় পরিচালিত ‘হীরক রাজার দেশে’ ছবিতে তার গাওয়া ‘আমি কতই রঙ্গ দেখি দুনিয়ায়’ এখনো জনপ্রিয়।

অমর পালের গাওয়া খুব জনপ্রিয় গানের মধ্যে রয়েছে ‘প্রভাত সময়ে’, ‘জাগো হে এ নগরবাসী’, ‘রাই জাগো’, ‘প্রভাতে গোবিন্দ নাম’, ‘রাই জাগো গো’, ‘ভারতী গৌরাঙ্গ লইয়া’, ‘হরি দিন তো গেল’, ‘মন রাধে রাধে’, ‘বৃন্দাবন বিলাসিনী’, ‘জাগিয়া লহো কৃষ্ণ নাম’, ‘আমার গৌর কেনে’, ‘আমি কোথায় গেলে’ ইত্যাদি।

তিনি বিশ্বব্যাপী লোক সঙ্গীত এবং তার সঙ্গীত অনুষ্ঠান টোকিও, বাংলাদেশ এবং মার্কিন যুক্তরাষ্ট্রে বিভিন্ন সম্মেলন এবং কর্মশালায় উপস্থিত হয়েছেন। অমর পাল কলকাতায় পশ্চিমবঙ্গ রাজ্যের সঙ্গীত একাডেমির ভাইস চেয়ারম্যান হিসাবে দায়িত্ব পালন করেছেন। বাঙালি লোকসঙ্গীত ক্ষেত্রে তার অব্দানের জন্য পশ্চিমবঙ্গ স্টেট একাডেমী অফ ডান্স, মিউজিক এন্ড ভিসুয়াল আর্টস, রবীন্দ্রভারতী বিশ্ববিদ্যালয়, পশ্চিমবঙ্গ সঙ্গীত একাডেমী দ্বারা সম্মানিত হন।

পুরস্কার 
অমর পাল ভারত সরকারের সংগীত-নাটক আকাদেমি পুরস্কারসহ পশ্চিমবঙ্গ সরকারের লালন পুরস্কার ও সংগীত মহাসম্মান পেয়েছেন। বর্ধমান বিশ্ববিদ্যালয় তাকে সাম্মানিক ডিলিট উপাধি দিয়েছে।

মৃত্যু 
২০১৯ সালের ২০ এপ্রিল শনিবার দুপুরে কলকাতায় বাড়িতে তাঁর সেরিব্রাল অ্যাটাক হয়। তাঁকে নিয়ে যাওয়া হয় এসএসকেএম হাসপাতালে। অবস্থার অবনতি হওয়ায় তাঁকে ভর্তি করা হয় আইটিইউতে। বিকেল ৫:৫০ নাগাদ তিনি শেষনিশ্বাস ত্যাগ করেন। মৃত্যুর সময় তাঁর বয়স হয়েছিল প্রায় ৯৭ বছর। তাঁর স্ত্রী পুতুল রাণী পাল এরই মধ্যে প্রয়াত হয়েছেন। তাঁর পাঁচ ছেলে রেখে গেছেন।

তথ্যসূত্র

বহিঃসংযোগ 

লোকসঙ্গীত শিল্পী
বাঙালি সঙ্গীতশিল্পী
২০১৯-এ মৃত্যু
১৯২২-এ জন্ম
পূর্ববঙ্গে জন্ম
ভারতীয় নেপথ্য গায়ক
ব্রাহ্মণবাড়িয়া জেলার সঙ্গীতজ্ঞ
কলকাতার সঙ্গীতজ্ঞ
পশ্চিমবঙ্গের ব্যক্তি
২০শ শতাব্দীর ভারতীয় গায়ক
বাঙালি গীতিকার
ব্রাহ্মণবাড়িয়া জেলার ব্যক্তি
সংগীত নাটক অকাদেমি পুরস্কার প্রাপক
২০শ শতাব্দীর ভারতীয় সঙ্গীতজ্ঞ
নেপালি ঝিঁ ঝিঁ ব্যাঙ

নেপালি ঝিঁ ঝিঁ ব্যাঙ (বৈজ্ঞানিক নাম: Zakerana nepalensis) হল একটি ক্ষুদ্র প্রজাতির ব্যাঙ, যা উত্তর-পূর্ব ভারত, বাংলাদেশ ও নেপালে পাওয়া যায়। সম্প্রতি ভুটানেও এর অস্তিত্বের খবর শোনা যায়।

তথ্যসূত্র

বাংলাদেশের উভচর
আইইউসিএন লাল তালিকার ন্যূনতম উদ্বেগজনক প্রজাতি
বাংলাদেশের ব্যাঙ
ভারতের ব্যাঙ
পিয়েরের ঝিঁ ঝিঁ ব্যাঙ

পিয়েরের ঝিঁ ঝিঁ ব্যাঙ (বৈজ্ঞানিক নাম: Zakerana pierrei) ব্যাঙের প্রজাতি, যেটি নেপাল, ভারত এবং বাংলাদেশের পূর্বাঞ্চলে পাওয়া যায়।
সম্প্রতি ভুটান থেকেও এর উপস্থিতির খবর শোনা গিয়েছে। এটি সচরাচর ধান ক্ষেতে বাস করে।

তথ্যসূত্র

বাংলাদেশের উভচর
আইইউসিএন লাল তালিকার ন্যূনতম উদ্বেগজনক প্রজাতি
বাংলাদেশের ব্যাঙ
ভারতের ব্যাঙ
বড় পা ওয়ালা ঝিঁ ঝিঁ ব্যাঙ

বড় পা ওয়ালা ঝিঁ ঝিঁ ব্যাঙ
(বৈজ্ঞানিক নাম: Zakerana syhadrensis) ব্যাঙের একটি প্রজাতি যা ভারত, শ্রীলঙ্কা, পাকিস্তান, নেপাল এবং বাংলাদেশে পাওয়া যায় । এই প্রজাতিটি zakerana গণের অন্তর্গত। প্রজাতিটি ২০০৯ ও ২০১৬ সালে আইইউসিএন কর্তৃক ন্যূনতম বিপদগ্রস্ত হিসাবে তালিকাভুক্ত হয়।

বিচরণ এবং বাসস্থান 
বড় পা ওয়ালা ঝিঁ ঝিঁ ব্যাঙ  ভারত ও পাকিস্তানের বিভিন্ন এলাকায়, দক্ষিণ নেপালে ব্যাপকভাবে দেখা যায়। নেপালের শিবপুরি নাগার্জুন জাতীয় উদ্যানে জলাশয় থেকে ৫০ মিটার দূরত্বে প্রাণীটির তেরোটি নমুনা দেখা গিয়েছিল।

তথ্যসূত্র

বাংলাদেশের উভচর
আইইউসিএন লাল তালিকার ন্যূনতম উদ্বেগজনক প্রজাতি
জাকেরানা
তরাইয়ের ঝিঁ ঝিঁ ব্যাঙ

তরাইয়ের ঝিঁ ঝিঁ ব্যাঙ (বৈজ্ঞানিক নাম:Zakerana teraiensis) ব্যাঙের একটি প্রজাতি, যার দেখা মেলে  দক্ষিণ নেপাল, ভারত এবং  বাংলাদেশের বিভিন্ন স্থানে। সম্প্রতি ভুটানেও এই প্রজাতির অস্তিত্বের খবর প্রকাশিত হয়েছে। এটির দেখা মেলে নদী ও পুকুরের নিকটবর্তী খোলা ঘাসভূমিতে।

তথ্যসূত্র

বাংলাদেশের উভচর
আইইউসিএন লাল তালিকার ন্যূনতম উদ্বেগজনক প্রজাতি
বাংলাদেশের ব্যাঙ
ভারতের ব্যাঙ